# En fanfare

En fanfare és una pel·lícula francesa de 2024 dirigida per Emmanuel Courcol. Es tracta d'una comèdia dramàtica amb guio original del propi director, escrit en col·laboració amb Irène Muscari, Oriane Bonduel, Marianne Tomersy i Khaled Amara.
Els papers principals els protagonitzen Benjamin Lavernhe, Pierre Lottin i Sarah Suco.
Es va estrenar en un passi al Festival Internacional de Cinema de Canes el 19 de maig de 2024. La estrena en cinemes francesos es va produir el 27 de novembre de 2024. La seva estrena a l'Estat espanyol està prevista pel 28 de març de 2025.

## Argument

Thibaut Desormeaux és un reconegut director d'orquestra que, arrel d'una greu malaltia, i necessitat d'un trasplantament de medul·la òssia, se n'assabenta que va ser adoptat pels seus pares. Començarà llavors una cerca que el portarà a descobrir a Jimmy Lecocq, el seu germà petit biològic i la seva gran esperança pel trasplantament.
Jimmy viu modestament al nord de França: treballa a una cafeteria escolar i toca el trombó a la banda municipal del seu petit poble. L'amor i habilitat per la música sembla ser l'única semblança entre els germans.
Les circumstàncies faran que Thibaut dirigeixi la banda municipal i, en detectar les habilitats musicals del seu germà, voldrà remendar les injustícies del destí. Jimmy comença a somniar amb una nova vida....

## Repartiment

* Benjamin Lavernhe, com Thibaut Desormeaux;
* Pierre Lottin, com Jimmy Lecocq;
* Sarah Suco, com Sabrina;
* Jacques Bonnaffé, és Gilbert Wozniak;
* Anne Loiret, és Claire;
* Clémence Massart, com Claudine.

## Producció

Com que la música és part fonamental de la història, la banda sonora està formada per nombroses peces que van des del jazz (I Remember Clifford) de Benny Golson a la chanson (Emmenez-moi de Charles Aznavour) o la música clàssica (el Boléro de Maurice Ravel i peces de Mozart, Verdi, Beethoven o Debussy).
La música original va ser composta per Michel Petrossian i registrada amb la Orchestre National d'Ile de France i la Harmoie des mineurs de Laillang, petita banda municipal del nord de França com la que es representa a la pel·lícula.

## Premis i nominacions

| Any | Premi | Categoria | Nominat | Resultat |
| 2024 | Festival Internacional de Cinema de Sant Sebastià | Premi del Públic | En fanfare | Guanyadora |
| 2024 | Festival Internacional de Cinema de Comèdia de Begur | Corall d'Or a la millor pel·lícula | En fanfare | Guanyadora |
| 2025 | Premis César | Millor actor | Benjamin Lavernhe | Nominat |
| 2025 | Premis César | Millor actriu secundària | Sarah Suco | Nominada |
| 2025 | Premis César | Millor revelació masculina | Pierre Lottin | Nominat |
| 2025 | Premis César | Millor guió original | Emmanuel Courcol e Irène Muscari | Nominats |
| 2025 | Premis César | Millor so | Niels Barletta i Pascal Armant | Nominats |
| 2025 | Premis César | Millor muntatge | Guerric Catala | Nominat |
| 2025 | Premis César | Millor pel·lícula | En fanfare | Nominada |

## Recepció

La recepció de la película per part tant de crítica como de públic fou prou bona. A la web Filmaffinity la pel·lícula va rebre un 7,0 sobre 10; a IMDb la mitjana va pujar a 7,5.

## Referències

* 1 2 «Por todo lo alto» (en castellà). caramelfilms.es. Caramel Films.
* ↑ Pavard, Charlotte. «En Fanfare : portrait social en musique par Emmanuel Courcol» (en francès). festival-cannes.com. Festival de Cannes (Association Française du Festival International du Film).
* ↑ «En fanfare» (en francès). agatfilms-exnihilo.com. Agat Films.
* 1 2 «Sortie de la bande originale du film 'En Fanfare', par Michel Petrossian» (en francès). 24presse.com. 24 Presse.
* ↑ «Cinéma : L’Harmonie des mineurs de Lallaing (59) s’invite sur grand écran avec le film « En Fanfare »» (en francès). culture.gouv.fr. Ministère de la Culture - Gouvernement de France.
* ↑ «Palmares de la 72 edición» (en castellà). sansebastianfestival.com. Festival de San Sebastián.
* ↑ «El Festival Internacional de Cinema de Comèdia de Begur tanca una desena edició de luxe». begur.cat. Ajuntament de Begur.
* 1 2 3 4 5 6 7 «Palmarès 2025» (en francès). academie-cinema.org. Acadèmie des César.

## Enllaços externs

* Pàgina de la pel·lícula a IMDb
* Pàgina de la pel·lícula a Filmaffinity